《月蚀诗》
清代·张锡祚

庚辰七月夜十五，清光圆圆烛天宇。斜明刮露侵窗扉，蛰虫亥天眼分数。

俄惊蟾蜍入绛津，姮娥霜独含悲辛。气娇力怯不相敌，四分五分挂半轮。

九分十分明光息，斗牛气乱浑如墨。望舒镳辔顿金枢，栋倾舟覆迷南北。

吾闻皇天无私泰阶平，二纪五纬谁相争。日完其朔不掩望，昌吴融汉惟沧精。

胡为氐羌重译称臣妾，阴灵圆夜遭震慑。予欲上天护颓魄，无梯难向青冥蹑。

作者简介：江苏吴县人，字偕行，一字永夫。叶燮弟子。少好吟咏，家贫无书，每向人借阅，数日即还，已能卒读。经年卧病，年五十二，穷饿死。有《啖蔗轩诗》。